Document ID: 32008R0008

UREDBA KOMISIJE (ES) št. 8/2008
z dne 11. decembra 2007
o spremembi Uredbe Sveta (EGS) št. 3922/91 glede skupnih tehničnih predpisov in upravnih postopkov, ki se uporabljajo za komercialni letalski promet
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3922/91 z dne 16. decembra 1991 o uskladitvi tehničnih predpisov in upravnih postopkov na področju civilnega letalstva (1) ter zlasti člena 11(1) Uredbe,
ob upoštevanju naslednjega:
(1)
Uredba (EGS) št. 3922/91 določa, da Komisija sprejme spremembe skupnih tehničnih predpisov in upravnih postopkov iz Priloge III k navedeni uredbi, ki so potrebne zaradi znanstvenega in tehničnega napredka.
(2)
Priloga III k Uredbi (EGS) št. 3922/91 vsebuje skupne tehnične predpise in upravne postopke, ki se uporabljajo za komercialni letalski promet, in temelji na nizu usklajenih pravil, ki so jih sprejeli Združeni letalski organi (JAA), imenovanih Skupni letalski predpisi za komercialni zračni promet (letala) (JAR-OPS 1), kakor so bili spremenjeni 1. januarja 2005 (sprememba 8).
(3)
Predpisi JAR-OPS 1 so bili od 1. januarja 2005 spremenjeni (spremembe 9 do 12), da so se izboljšale njihove varnostne zahteve. Nove zahteve se morajo nemudoma upoštevati, v vsakem primeru pa od datuma uporabe Priloge III k Uredbi (EGS) št. 3922/91, in sicer 16. julija 2008.
(4)
Ker so spremembe nujne, se mora uporabiti hitri postopek iz člena 12(4) navedene uredbe, da se zadevnim letalskim prevoznikom in organom da čas, potreben za prilagoditev novim zahtevam.
(5)
Prilogo III k Uredbi (EGS) št. 3922/91 je treba zato ustrezno spremeniti.
(6)
Ukrepi, predvideni s to uredbo, so v skladu z mnenjem Odbora za varnost zračnega prometa, ustanovljenega s členom 12 Uredbe (EGS) št. 3922/91 -
SPREJELA NASLEDNJO UREDBO:
Člen 1
Priloga III k Uredbi Sveta (EGS) št. 3922/91 se nadomesti s Prilogo k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 11. decembra 2007

Labels: 10
7
13
3
8